भगोरिया: धोती-कमीज और झूलड़ी का स्थान ले रहे अब पैंट-शर्ट
लोक संस्कृति के उत्सव भगोरिया की तैयारियों में आदिवासी समाज जोरशोर से जुटा है। अंचल में ढोल-मांदल की आवाज भी गूंजने लगी है। खास बात यह है कि इस सात दिवसीय पर्व के लिए आदिवासी युवा खास तौर से पैंट-शर्ट सिलवा रहे हैं। यह एक बड़ा सामाजिक बदलाव है, जो समाज में आई आर्थिक समृद्धि को भी बयां कर रहा है। कभी भगोरिया उत्सव में आदिवासी युवा परंपरागत परिधान घुटने से ऊपर तक की धोती, कमीज और झूलड़ी पहने नजर आता था। वक्त के साथ यह चीजें सिर्फ रस्म के बतौर ही उपयोग में आने लगी है। समाज के बुजुर्ग तो अभी परंपरा में बंधे हैं, लेकिन युवा वर्ग तेजी से आधुनिकता की ओर मुड़ता जा रहा है। जिसका उदाहरण है कि अब भगोरिया उत्सव के लिए युवा पेंट-शर्ट सिलवा रहे हैं तो जिंस-टीशर्ट भी खरीद रहे हैं।
उदयपुरिया क्षेत्र में रहने वाले दिनेश भाई टेलर कहते हैं भगोरिया पर्व के लिए 300 से अधिक पेंट-शर्ट की सिलाई के ऑर्डर है। उनके दोनों बच्चे भी दिन-रात काम में जुटे हैं। अभी तो सिर उठाने की भी फुर्सत नहीं है। दिनेश भाई ने बताया बीते दो सालों से ही आदिवासी युवा कपड़े सिलवाने आ रहे हैं। उसमें भी वे नई डिजाइन की पेंट-शर्ट सिलवाने की मांग करते हैं। कुछ तो इसके लिए बकायदा नमूना लेकर आते है आदिवासी युवा भगोरिया उत्सव के लिए कपड़ों पर 2 से 3 हजार रुपए तक खर्च कर रहे हैं। इससे पता चल जाता है कि उनकी आर्थिक स्थिति में सुधार हुआ है। यह तो एक टेलर की बात है।
30%
कास्मेटिक
70%
खाद्य सामग्री
60%
कपड़ा
100%
सराफा
मेले से अच्छी उम्मीद
ऐसे आई आर्थिक समृद्धि, जिससे हुआ बदलाव
गांव में सिंचाई के साधन बढ़ने से ग्रामीण दो उपज लेने लगे। आर्थिकस्तर मजबूत होने से ग्रामीण सामाजिक बदलाव की ओर मुड़े।
गांव में स्कूल खुले। युवा शिक्षित होकर उच्च शिक्षा के लिए बाहर निकलें। परंपरागत पहना छोड़ आधुनिकता ओर रुख।
रोजगार के लिए ग्रामीण बाहरी राज्यों में गए। अतिरिक्त आय के साथ वहां के रहन-सहन का असर भी पड़ा।
शासन की योजनाओं से आदिवासियों के जीवनस्तर में सुधार आया।
बहुत आदिवासी युवा पढ़-लिखकर उच्च पदों पर पहुंचने से बदलाव हुआ।
अर्थशास्त्री एवं पीजी कॉलेज प्रभारी प्राचार्य डॉ. गीता दुबे कहती है आर्थिक समृद्धि सामाजिक बदलाव लेकर आती है। व्यक्ति के रहन-सहन का स्तर ऊंचा होता है। आप यूं समझें कि व्यक्ति की पहली जरूरत होती है अच्छा खान-पान, रहने को घर और कपड़े। जब ये चीजें उपलब्ध हो जाती है तो फिर वह अपनी लाइफ स्टाइल पर पैसा खर्च करता है। आर्थिक स्थिति मजबूत होती तो सामाजिक प्रतिष्ठा भी बढ़ जाती है। सबसे बड़ी बात यह है कि इससे भविष्य के प्रति निश्चितता भी होने लगती है।
सराफा दुकान पर खरीदी के लिए पहुंच रही हैं ग्रामीण महिलाएं।
भगोरिया तक व्यापारियों की दिवाली
भगोरिया पर्व को लेकर जितना उत्साह ग्रामीणों में ही उतने ही खुश व्यापारी भी है। क्योंकि रोजगार के लिए पलायन पर गए ग्रामीण कमाई कर लौटे हैं। ऐसे में वे त्योहार के लिए खरीदारी करेंगे। जिससे कारोबार में उछाल आएगा। खासकर सराफा व कपड़ा कारोबारी की तो दिवाली मन जाएगी। क्योंकि ग्रामीण भगोरिया के लिए सबसे ज्यादा चांदी के गहने और कपड़े ही खरीदते हैं।
bho_Deva hin_Deva hin_Deva unk kas_Deva unk mag_Deva unk bho_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva